TOREK, 14. 4. 2020

Dragi osmi,

Upam, da ste lepo preživeli praznike. Najprej bomo malo ponovili. Sami ste delali vzročni odvisnik, namernega pa ste le malce potipali. Prilepite ali prepišite v zvezke sledečo definicijo:

**VZROČNI ODVISNIK**

Nam pove, zakaj poteka dejanje iz glavnega stavka. Po njem se sprašujemo z vprašanjem, ki je sestavljeno iz vprašalnice **ZAKAJ** in glavnega stavka.

Primer: Stavka se je začela, ker se je hrana podražila.

Vprašanje: Zakaj se je stavka začela? Odgovor (vzročni odvisnik): ker se je hrana podražila .

Pretvorba odvisnika v stavčni člen (bodite pozorni na vejico, ki pri pretvorbi odvisnika v stavčni člen odpade).

Stavka se je začela, ker se je hrana podražila. Stavka se je začela **zaradi podražitve hrane**.

 **vzročni odvisnik prislovno določilo vzroka**

**NAMERNI ODVISNIK**

Izrazi namen dejanje iz glavnega stavka. Po njem se vprašamo z vprašanjem, ki je sestavljeno iz vprašalnic **ČEMU/S KATERIM NAMENOM** in glavnega stavka.

Primer: Učim se, da bi imel dobre ocene.

Vprašanje: Čemu se učim? Odgovor (krajevni odvisnik): da bi imel dobre ocene.

Da ne bo za danes preveč, boste naredili le nalogi 12 in 13 na strani 21.

Lepo vas pozdravljam!

Učiteljica Urša